ההחלטה לגבי מועד הלידה הרצוי בהריונות בהם מאובחנת אי ספיקה שלייתית הנה מורכבת ונסמכת על שיקולים שונים ובין השאר מדדי מצב העובר, מדידות זרימת הדם בחבל הטבור וכמובן גיל ההריון.
החשש הוא שאי הספיקה השלייתית תחמיר עד למצב של נזק לעובר ומצד שני יילוד בשבוע מוקדם עלול לחשוף את הילוד לסיבוכי פגות שונים.
כדי להעריך אם במקרה זה ההחלטה ליילד בשבוע 34 הייתה נכונה ומוצדקת יהיה צורך לבחון את התיעוד הרפואי המלא מתקופת מעקב ההריון שלך.
חשוב לדעת כי אף אם יוכח כי הנזקים שנגרמו לילוד מקורם בסיבוכי פגות לא די בכך כדי לקבל פיצויים ויהיה צורך להוכיח כי ההחלטה על ילוד מוקדם היתה בלתי סבירה ובניגוד לסטנדרט רפואי מקובל.